section_heading: Ranko Novak
paragraph_text: Ranko Novak je za razliku od Tome, koji je ipak imao sestru i Editu, Ranko nije imao ništa, osim sramote, zavisti, gorčine i vjere u sebe. Odgajajući sam sebe i snalazeći se u teškim uvjetima, odmalena je pokazivao snažnu volju i iznimnu inteligenciju. Uz pomoć poslovne partnerice i usputne ljubavnice Snježane stvara poslovno carstvo. Poduzetnik, lokalni moćnik, vlasnik casina As, koji je donedavno bio i bordel te poprište mnogih mutnih poslova i dogovora. U trenutku kad upoznajemo Ranka, priča s prostitucijom je završena, on želi legalizirati svoje poslove. Ranko je pred ženidbom sa Sonjom i ostvarenjem jako velikog poslovnog plana. Konačno će postati ugledan građanin, elita. Više mu ne trebaju šverc i prostitucija, a i misli da je bilo krajnje vrijeme da se iz toga (nekažnjeno) izvuče. Kupuje i najljepšu i najveću kuću u kraju - vilu bogate, ali nesretne udovice Edite - ne znajući da zapravo pregovara s majkom i cjenka se oko vlastite djedovine. Planovi mu padaju u vodu ponovnim susretom s Tomom. Nakon što istina o Rankovom podrijetlu izlazi na površinu, Edita je odlučna približiti se Ranku, no on joj jasno daje do znanja kako ju ne prihvaća kao majku. Kada sazna da su mu Tomo i Branka brat i sestra po ocu, uz Dominikovu pomoć postaje Mašin skrbnik i dovodi ju da živi s njim u njegovoj (nekada Editinoj) vili. Postupno prihvaća Editu kao majku, a mijenja se nabolje kada se Snježana vrati u Vrhovac. Daje Sonji razvod, a Snježani prepisuje polovicu resorta da bi joj pokazao koliko voli svoga sina. Naposljetku, odustaje od gradnje resorta iz sažaljenja prema stanarima radničkog naselja i time Dominika navede da ga se riješi, a Snježana misli da ju je prevario. Dozvoljava da Maša živi s ocem, kao i da napusti zemlju s Blažom i Brankom. Završava u zatvoru zbog Rusovog ubojstva, ali mu Tomo i Sonja pomažu da pobjegne kada saznaju da mu je Dominik smjestio. Zajedno s Tomom krade ortačku listu iz Dominikovog sefa i uspijevaju spasiti Sonju od Dominika. Kada Dominik pokuša ubiti Tomu, Ranko se baca pred metak i tako Tomi spasi život. Tomo mu daje veliku količinu krvi i tako ga spasi od sigurne smrti. Poslije Tominog i Sonjinog vjenčanja, svojevoljno odlazi u zatvor, gdje od Dominikovog tjelohranitelja saznaje da mu je sin živ. Tomo ga pronalazi i njih dvojica odlaze po njega u sirotište.